ສະຖານະການ ໃນຊີເຣຍ ເພີ່ມຄວາມຮ້າຍແຮງຂຶ້ນ
ຜູ້ບັນຊາການກຳລັງ ສປຊ ໃນຊີເຣຍ ກ່າວວ່າ ທັງພວກກະບົດແລະທະຫານລັດຖະບານ ຊຸກຍູ້ໃຫ້ເກີດຄວາມຮຸນແຮງໜັກຂຶ້ນ
ຫົວໜ້າກຳລັງສັງເກດການຂອງອົງການສະຫະປະຊາຊາດໃນຊີເຣຍ ໄດ້ກ່າວຫາທັງພວກ ກະບົດແລະທະຫານລັດຖະບານວ່າ ເປັນຜູ້ຊຸກຍູ້ໃຫ້ເກີດຄວາມຮຸນແຮງເພີ່ມຂຶ້ນຢູ່ໃນ ປະເທດດັ່ງກ່າວ ການກ່າວຫາທີ່ວ່ານີ້ ມີຂຶ້ນໃນຂະນະທີ່ຣັດເຊຍເອົາທ່າທີແຂງຂຶ້ນຕໍ່ການ ກົດດັນຂອງວໍຊິງຕັນ ເພື່ອໃຫ້ມີການໂຄ່ນລົ້ມປະທານາທິບໍດີຊີເຣຍ ທ່ານ Bashar al-Assad ພົນຕີ Robert Mood ກ່າວໃນມື້ວັນສຸກວານນີ້ວ່າ ການສູ້ລົບກັນໃນໄລຍະ 10 ມື້ຜ່ານ ມານີ້ແມ່ນໄດ້ຕັ້ງໃຈໂດຍທັງສອງຝ່າຍທີ່ຈະໃຫ້ມີຄວາມຮຸນແຮງເພີ່ມຂຶ້ນຊຶ່ງໄດ້ຮັບການສູນ ເສຍໂດຍທັງສອງຝ່າຍ ແລະພາໃຫ້ມີການສ່ຽງຫຼາຍຂຶ້ນ ຕໍ່ຄະນະສັງເກດການຂອງທ່ານ ທ່ານເວົ້າວ່າ ການໂຈມຕີທີ່ເພີ່ມທະວີຂຶ້ນ ອາດຈະພາໃຫ້ມີການຖອນກຳລັງ ທີ່ບໍ່ໄດ້ຕິດ ອາວຸດຂອງທ່ານ ອອກໄປຢ່າງໄວວາ ໃນວັນສຸກວານນີ້ ລັດຖະບານຊີເຣຍ ຍັງສືບຕໍ່ບຸກໂຈມຕີເຂດຄວບຄຸມຂອງພວກກະບົດ ມີລາຍງານວ່າ ໄດ້ເກີດການສູ້ລົບກັນຢ່າງໜັກທົ່ວແຂວງ Aleppo ແລະທີ່ເມືອງ Homs ໃນພາກກາງຂອງຊີເຣຍ ກຸ່ມສິ້ງຊອມສິດທິມະນຸດໃນຊີເຣຍທີ່ມີສຳນັກງານຢູ່ປະເທດອັງກິດກ່າວຕໍ່ວີໂອເອວ່າ ນອກ ນັ້ນແລ້ວ ກຳລັງຮັກສາຄວາມສະຫງົບຍັງໄດ້ຍິງປືນໃຫຍ່ໂຈມຕີຕໍ່ເຂດທີ່ຄວບຄຸມໂດຍພວກ ຝ່າຍຄ້ານ ແລະປະທະກັນກັບພວກກະບົດທີ່ເມືອງ Douma ແລະນະຄອນຫຼວງ Damas- cus ມີຜູ້ຄົນຈຳນວນນຶ່ງໄດ້ຖືກຂ້າຕາຍ ໃນໄລຍະສອງສາມມື້ຜ່ານມານີ້ ທ່າມກາງການສູ້ ລົບທີ່ຮ້າຍແຮງຂຶ້ນ ທີ່ກຸງມົສກູ ລັດຖະມົນຕີການຕ່າງປະເທດຣັດເຊຍ ທ່ານ Sergei Lavrov ໄດ້ປະຕິເສດວ່າ ລັດຖະບານຂອງທ່ານ ບໍ່ໄດ້ສົນທະນາຫາລື ກ່ຽວກັບແຜນການຫັນປ່ຽນ ທາງດ້ານການ ເມືອງໃນຊີເຣຍ ທ່ານເວົ້າວ່າ ຣັດເຊຍບໍ່ໄດ້ພົວພັນໃດໆໃນການໂຄ່ນລົ້ມອຳນາດການປົກ ຄອງບໍ່ວ່າໂດຍຜ່ານການອະນຸມັດກ່ຽວກັບການດຳເນີນການຕາມລຳພັງຂອງສະພາຄວາມ ໝັ້ນຄົງສະຫະປະຊາຊາດຫຼືໂດຍການປະກອບສ່ວນເຂົ້າໃນການວາງແຜນທາງການເມືອງ ໃດໆ ທ່ານນາງ Victoria Nuland ໂຄສົກກະຊວງການຕ່າງປະເທດສະຫະລັດໄດ້ແນະໃຫ້ເຫັນ ໃນວັນພະຫັດຜ່ານມານີ້ວ່າ ວໍຊິງຕັນແລະມົສກູພວມສົນທະນາຫາລືກັນກ່ຽວຍຸດທະສາດ ໃນຍຸກຫຼັງທ່ານ Assad ຢູ່ໃນຊີເຣຍ